**Ministru kabineta rīkojuma projekta**

**„****Par atļauju Dacei Vilsonei savienot amatus” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts „Par atļauju Dacei Vilsonei savienot amatus” (turpmāk – Projekts) šo jomu neskar. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Projekts sagatavots, lai nodrošinātu likuma „Par interešu konflikta novēršanu valsts amatpersonu darbībā” (turpmāk – likums) 7.panta piektās daļas trīs prim punkta un 8.¹ panta piektās daļas prasību izpildi. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likuma 4.panta pirmās daļas 16) apakšpunktā ir noteikts, ka par valsts amatpersonām ir uzskatāmas personas, kuras ieņem publiskas personas iestādes vadītāja amatu.  Saskaņā ar Ministru kabineta 2018.gada \_\_\_.janvāra rīkojumu Nr.\_\_\_\_ „Par Daci Vilsoni” Dace Vilsone iecelta Kultūras ministrijas valsts sekretāra amatā ar 2018.gada 1.februāri. Saskaņā ar Publiskas personas kapitāla daļu un kapitālsabiedrību pārvaldības likuma 31.panta astotās daļas 2.punktu un devīto daļu D.Vilsone ar valsts kapitāla daļu turētāja 2017.gada 12.decembra lēmumu Nr.2.5.-3-124 ievēlēta par valsts sabiedrības ar ierobežotu atbildību „Latvijas Nacionālais teātris” (turpmāk – Teātris) valdes locekli. Saskaņā ar 2017.gada 12.decembra pilnvarojuma līgumu Nr.2.3.-10-68 D.Vilsone pilda Teātra valdes locekļa amata pienākumus no 2017.gada 16.decembra līdz brīdim, kad Publiskas personas kapitāla daļu un kapitālsabiedrību pārvaldības likuma 31.pantā noteiktajā nominēšanas kārtībā tiks ievēlēts cits Teātra valdes loceklis.  Kultūras ministrijā ir saņemts iecelšanai valsts sekretāra amatam virzītās pārstāves D.Vilsones 2018.gada 16.janvāra iesniegums ar lūgumu atļaut savienot Kultūras ministrijas valsts sekretāra amatu ar Teātra valdes locekļa amatu. Ņemot vērā, ka Teātra valdes locekļa amats likuma izpratnē ir amats, kura savienošanai nepieciešams saņemt tās valsts amatpersonas vai koleģiālās institūcijas rakstveida atļauju, kura attiecīgo personu iecēlusi, ievēlējusi vai apstiprinājusi amatā, un valsts sekretāru, kuru atbilstoši Valsts civildienesta likuma 11.panta trešajai daļai amatā izvirzījis kultūras ministrs, apstiprina amatā un no amata atbrīvo Ministru kabinets, piemērojams likuma 7.panta piektās daļas trīs prim punkts, un rakstveida atļauju amatu savienošanai ir kompetents izsniegt Ministru kabinets.  Teātra valdes locekļa kompetenci nosaka Publiskas personas kapitāla daļu un kapitālsabiedrību pārvaldības likuma 82.panta pirmā daļa, proti, valde pieņem lēmumus visos sabiedrības darbības jautājumos, izņemot jautājumus, kuros lēmumus saskaņā ar Publiskas personas kapitāla daļu un kapitālsabiedrību pārvaldības likumu un sabiedrības statūtiem pieņem attiecīgi dalībnieks, kapitāla daļu turētājs, dalībnieku sapulce, kā arī padome (ja tāda ir izveidota), kā arī Teātra valdes locekļa amata pienākumus nosaka 2017.gada 12.decembra pilnvarojuma līgums Nr.2.3.-10-68.  Kultūras ministrijas valsts sekretāra pienākumi ir noteikti Valsts pārvaldes iekārtas likumā. Saskaņā ar Valsts pārvaldes iekārtas likuma 23.panta pirmo daļu valsts sekretārs ir ministrijas administratīvais vadītājs. Papildus Valsts pārvaldes iekārtas likumā noteiktajiem pienākumiem Kultūras ministrijas valsts sekretāra amata pienākumi ir noteikti amata aprakstā.  Saskaņā ar Kultūras ministrijas valsts sekretāra amata aprakstu valsts sekretārs cita starpā veic valsts kapitāla daļu turētāja pienākumus ministrijas kapitālsabiedrībās vai tam pilnvaro citu amatpersonu. Atbilstoši Kultūras ministrijas 2017.gada 28.decembra rīkojumam Nr.2.3.-1-650 „Par valsts kapitāla daļu turētāja pārstāvjiem” saskaņā ar Publiskas personas kapitāla daļu un kapitālsabiedrību pārvaldības likuma 12.panta pirmo daļu Publiskas personas kapitāla daļu un kapitālsabiedrību pārvaldības likumā paredzētos kapitāla daļu turētāja lēmumus attiecībā uz Teātri pieņem Kultūras ministrijas valsts sekretāra vietniece attīstības un finanšu jautājumos Baiba Zakevica, kurai attiecībā uz Teātri noteiktas visas normatīvajos aktos paredzētās kapitāla daļu turētāja pārstāvja tiesības, pienākumi un atbildība.  Atbilstoši likuma 8.1 panta piektajai daļai, izvērtējot D.Vilsones pienākumus Teātra valdes locekļa amatā kopsakarā ar Kultūras ministrijas valsts sekretāra amata pienākumiem, secināms, ka minēto amatu savienošana interešu konfliktu nerada, kā arī nav pretrunā ar valsts amatpersonai saistošām ētikas normām un nekaitēs valsts amatpersonas tiešo pienākumu pildīšanai. Ņemot vērā minētos apsvērumus un ievērojot likuma 6.panta otro daļu, Projekts paredz atļaut D.Vilsonei savienot Kultūras ministrijas valsts sekretāra amatu ar Teātra valdes locekļa amatu līdz brīdim, kad Publiskas personas kapitāla daļu un kapitālsabiedrību pārvaldības likuma 31.pantā noteiktajā nominēšanas kārtībā tiks ievēlēts cits Teātra valdes loceklis. |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Projekts izskatāms Ministru kabineta sēdē vienlaikus ar Ministru kabineta rīkojuma projektu „Par Daci Vilsoni”. |
| 2. | Atbildīgā institūcija | Kultūras ministrija. |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Kultūras ministrija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministre D.Melbārde

Vīza: Valsts sekretāra p.i. B.Zakevica

Beriņa 67330215

[Anete.Berina@km.gov.lv](mailto:Anete.Berina@km.gov.lv)